
PËR DHËNIE FONDI KOMUNËS TËRTHORË, PËR REALIZIMIN E PROCEDURAVE PËR ZHVENDOSJEN E VARREZAVE TË FSHATIT MORINË
 
Në mbështetje të nenit 100 të Kushtetutës dhe të nenit 8 të ligjit nr.9464, datë 28.12.2005 “Për Buxhetin e Shtetit të vitit 2006”, të ndryshuar, me propozimin e Ministrit të Punëve Publike, Transportit dhe Telekomunikacionit, Këshilli i Ministrave

VENDOSI:
 
1. Komunёs Tërthorë t’i jepet fondi 11 240 000 (njëmbëdhjetë milionë e dyqind e dyzet mijё) lekë, pёr realizimin e procedurave, për zhvendosjen e varrezave të fshatit Morinë, si rezultat i ndërtimit të segmentit rrugor Kalimash-Morinë, pjesë e autostradës Durrës-Kukës-Morinë.  
2. Ky fond tё  përballohet nga llogaria e veçantë e Ministrisë së Financave, në Bankën e Shqipërisë, “Fondi i shpronësimeve”. 
3. Procedurat për zhvendosjen e varrezave të fshatit Morinë të përfundojnë brenda 3 muajve nga data e hyrjes në fuqi të këtij vendimi.
4. Përdorimi i fondit të bëhet në përputhje me udhëzimin e përbashkët të Ministrisë së Brendshme dhe Ministrisë së Financave.



5. Ngarkohen Ministria e Financave, Ministria e Brendshme dhe komuna Tërthorë pёr zbatimin e kёtij vendimi.
6. Vendimi nr.808, datë 21.11.2007 i Këshillit të Ministrave “Për dhënie fondi komunës Tërthorë për realizimin e procedurave për zhvendosjen e varrezave të fshatit Morinë”, shfuqizohet.
Ky vendim hyn në fuqi menjëherë dhe botohet në  Fletoren Zyrtare.

